
[bookmark: _Toc219982077]VEZETŐI ÖSSZEFOGLALÓ

A költségvetési szervek belső kontrollrendszeréről és belső ellenőrzéséről szóló 
370/2011. (XII. 31.) Korm. rendelet (a továbbiakban: Bkr.) 48. §-ának előírásai, valamint az államháztartásért felelős miniszter által közzétett útmutató szempontjai alapján összeállítottam Kiskőrös Város Önkormányzatának (a továbbiakban Önkormányzat) éves ellenőrzési jelentését. 
A belső ellenőrzési tevékenységet az önkormányzat – a hivatal és az önkormányzat intézményeire vonatkozóan – külső szolgáltató bevonásával látta el, melynek pénzügyi fedezete biztosított volt. A belső ellenőrzés végrehajtásához szükséges személyi és tárgyi feltételeket a belső ellenőrzést végzőnek kell biztosítania, mely teljeskörűen megvalósult.
A tárgyévben lefolytatott ellenőrzések során  az önkormányzat és intézményei működésének több területét, valamint a belső kontrollrendszert érintő  különböző súlyú  megállapításokat tett. A belső ellenőri javaslatokat az ellenőrzöttek és az érintett vezetők is elfogadták, azok megvalósíthatóak voltak. 
A lezárt ellenőrzések alapján büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja nem merült fel.
Az önkormányzat vezetése elhivatott a belső kontrollrendszer továbbfejlesztése iránt, melyhez egyre jobban támaszkodik a belső ellenőrzésre a folyamatokban rejlő kockázatok feltárásával, a kockázatok kezelésével, illetve a folyamatok optimalizálásával kapcsolatosan felmerült kérdésekben. 
Az ellenőrzési tevékenység során a jövőben is nagy hangsúlyt kell fektetni a gazdálkodásban rejlő kockázatok figyelemmel kísérésére, az informatikai rendszerek kockázatainak feltárására, és a tevékenységben rejlő kockázatok feltárására, továbbá fontos feladat a kontrollpontok megfelelő kialakításának vizsgálata és a belső kontrollrendszer fejlesztése.

I. [bookmark: _Toc219982079]AZ ELLENŐRZÉSI OSZTÁLY ÁLTAL VÉGZETT TEVÉKENYSÉG BEMUTATÁSA ÖNÉRTÉKELÉS ALAPJÁN

[bookmark: _Toc219982080]I/1.	 Az éves ellenőrzési tervben foglalt feladatok teljesítésének értékelése

Az Önkormányzat külső szolgáltató igénybevételével biztosította a belső ellenőrzési tevékenység ellátását, melyhez a szükséges megállapodást megkötötte. 
Az Önkormányzat 2025. évi belső ellenőrzési tervében 4 ellenőrzés szerepelt, melyből valamennyi ellenőrzés lefolytatására sor került. 
A település vonatkozásában elvégzett ellenőrzéseket az alábbi táblázat tartalmazza, külön nem kiemelve az év folyamán telefonon, e-mailben és a helyszíni egyeztetések során adott iránymutatásokat, tanácsadásokat konkrét, az operatív működés során felmerülő kérdésekkel kapcsolatban.
Soron kívüli ellenőrzésre nem kerül sor. Az éves ellenőrzési tervben módosítás nem történt.
[bookmark: _Toc219982081]I/1/a) A tárgyévre vonatkozó éves ellenőrzési terv teljesítése, az ellenőrzések összesítése

	Ssz.
	Ellenőrzés címe
	Ellenőrzés típusa
	Ellenőrzés státusza

	1.
	Az Önkormányzat által irányított költségvetési szervek esetében a dolgozók besorolásának ellenőrzése

	Szabályszerűségi 
	Végrehajtott

	2.
	Az Önkormányzat, a Hivatal és a nemzetiségi önkormányzatok a rendezvényekhez beszerzett élelmiszerek vásárlásához, illetve a koszorúk beszerzéséhez kapcsolódó számviteli nyilvántartások ellenőrzése

	3.
	A leltározási szabályzatban foglaltak betartásának vizsgálata a vagyonvédelem helyzetének minősítése érdekében

	Szabályszerűségi
	Végrehajtott

	4.
	A közfoglalkoztatás állami támogatásának felhasználásának és elszámolásának vizsgálata, valamint annak megállapítása, hogy a nyilvántartások vezetése megfelel-e a jogszabályi előírásoknak
	Pénzügyi ellenőrzés

	Végrehajtott




Végrehajtott ellenőrzések:

1. Az Önkormányzat által irányított költségvetési szervek esetében a dolgozók besorolásának ellenőrzése

Az ellenőrzés célja annak megállapítása volt, hogy a feladatellátást a vonatkozó jogszabályi előírásokkal és a belső szabályozással összhangban végzik-e és ezt ennek megfelelően dokumentálják-e. Az ellenőrzés a Petőfi Szülőház és Emlékmúzeumot, a Petőfi Sándor Városi Könyvtár, Egészségügyi, Gyermekjóléti és Szociális Intézményt és a Kiskőrösi Óvodát érintették.

Összességében megállapítható, hogy az Önkormányzat által irányított szervek a vonatkozó belső normákat elkészítették, a foglalkoztatáshoz kapcsolódó feladatok és felelősségi körök egyértelműen meghatározásra kerültek. A munkavállalókat a foglalkoztatotti jogviszonynak megfelelően jogszabályok alapján sorolta be, 2015. január 01-ei hatállyal a szükséges korrekciókat végrehajtotta, azokat az előírásoknak megfelelően dokumentálta. Az intézmények munkavállalói az ellenőrzött esetekben rendelkeztek munkaszerződéssel, munkaköri leírással, azok naprakészek. 

A belső ellenőrzés intézkedést igénylő hiányosságot nem tárt fel, javaslatot nem tesz.

2. az Önkormányzat, a Hivatal és a nemzetiségi önkormányzatok a rendezvényekhez beszerzett élelmiszerek vásárlásához, illetve a koszorúk beszerzéséhez kapcsolódó számviteli nyilvántartások ellenőrzése
Az ellenőrzés célja annak megállapítása volt, hogy a feladatellátást a vonatkozó jogszabályi előírásokkal és a belső szabályozással összhangban végzik-e és ezt ennek megfelelően dokumentálják. Az ellenőrzés a Kiskőrös Város Önkormányzatára, a Kiskőrösi Polgármesteri Hivatalra, a Kiskőrös Város Német Nemzetiségi Önkormányzatra, a Kiskőrös Város Szlovák Nemzetiségi Önkormányzatra és a Kiskőrös Város Cigány Nemzetiségi Önkormányzatra terjedt ki.
Az ellenőrzött szervezetek rendelkeztek a beszerzések, illetve a gazdálkodás rendjét tartalmazó szabályzatokkal. A beszerzések során az átláthatósági, takarékossági szempontokat az előírásoknak megfelelően érvényesítették. A beszerzések pénzügyi fedezete a költségvetésben biztosított volt, fedezet nélküli kötelezettségvállalásra nem került sor. A folyamatba épített, előzetes és utólagos vezetői ellenőrzés kialakítása és működtetése megfelelő. 

Az elszámolások során a normákban foglaltaknak megfelelően valamennyi elszámolás esetén a kiadási utalványrendeletek mellé csatolásra kerültek a kifizetés alapjául szolgáló számlák, bizonylatok. A kifizetések valódisága, jogossága minden kifizetés esetén igazolva lett, pénzügyileg ellen jegyezve lettek, az dokumentáltan megtörtént. 

A belső ellenőrzés azonnali intézkedést igénylő megállapítást nem tett, javaslatot nem tesz.

3. A leltározási szabályzatban foglaltak betartásának vizsgálata a vagyonvédelem helyzetének minősítése érdekébe

Az ellenőrzés célja annak megállapítása volt, hogy a leltározási eljárások előkészítése, folyamata, végrehajtása szabályszerűen a jogszabályokban előírtaknak és a belső szabályokban foglaltaknak megfelelően teljes-körűen dokumentáltak-e. Az ellenőrzés a Kőröskom Kft-re és a Kunság Média Nonprofit Kft-re terjedt ki.
Összességében megállapítható volt, hogy a Kőröskom Nonprofit Kft és a Kunság-Média Nonprofit Kft a jogszabályi előírásoknak megfelelően elkészítette a Leltárkészítési és leltározási szabályzatát. , 

A 2024. évi leltározást a vonatkozó előírásoknak megfelelően a Szabályzatban foglaltaknak megfelelően hajtották végre az ellenőrzött időszakban, a leltározás feladat- és hatásköre, illetve felelősségi szabályai egyértelműen meghatározásra kerültek. 

4. A közfoglalkoztatás állami támogatásának felhasználásának és elszámolásának vizsgálata, valamint annak megállapítása, hogy a nyilvántartások vezetése megfelel-e a jogszabályi előírásoknak

Az ellenőrzés célja annak megállapítása volt, hogy a feladatellátást a vonatkozó jogszabályi előírásokkal és a belső szabályozással összhangban végzik-e és ezt ennek megfelelően dokumentálják-e a Kőrösszolg Nonprofit Kft-nél.
Összességében megállapítható volt, hogy a közfoglalkoztatáshoz szükséges keretszabályok a jogszabályok szerződések alapján egyértelműen meghatározásra és betartásra kerültek. A rendelkezésünkre bocsátott dokumentumoka alapján a nyilvántartások vezetése megfelelő, a dokumentumok alapján a folyamatok nyomon követhetőek. 
A program összesen 33.328.761 Ft-ból valósult meg, melyből 29.437.703 Ft a bérköltség és 3.891.058 Ft a felhalmozási és működési költség.
A belső ellenőrzés intézkedést igénylő hiányosságot nem tárt fel, javaslatot nem tesz.

[bookmark: _Toc219982082]I/1/b) Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása:
A 2025-ben lezárt ellenőrzések eredményeként büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán intézkedés elrendelésére nem került sor.
[bookmark: _Toc219982083]I/2. A bizonyosságot adó tevékenységet elősegítő és akadályozó tényezők bemutatása
[bookmark: _Toc219982084]I/2/a) A belső ellenőrzési egység humánerőforrás ellátottsága
Az Önkormányzat belső ellenőrzését külső szolgáltató látta el. A belső ellenőr képzettsége megfelelt a Bkr.–ben foglaltaknak. A számára előírt továbbképzési kötelezettségeit teljesítette. 
Az ellenőrzések szakszerű és pontos lefolytatásához a szükséges tárgyi feltételek biztosítva voltak. A megbízással foglalkoztatott belső ellenőr nem rendelkezett közvetlen hozzáféréssel a vizsgálatokkal kapcsolatos információkhoz, azonban azt az ellenőrzött szervezeti minden esetben biztosította.
[bookmark: _Toc219982085]I/2/b) A belső ellenőrzési egység és a belső ellenőrök szervezeti és funkcionális függetlenségének biztosítása
A belső ellenőr a jegyző közvetlen alárendeltségébe tartozik, így a jogszabályok által megkövetelt szervezeti függetlensége biztosított volt. A belső ellenőr nem vett részt az önkormányzat és intézményeinek operatív működésével kapcsolatos tevékenység ellátásában.
[bookmark: _Toc219982086]I/2/c) Összeférhetetlenségi esetek
A Bkr 20. §-a szerinti összeférhetetlenség a belső ellenőr tekintetében nem állt fenn.
[bookmark: _Toc219982087]I/2/d) A belső ellenőri jogokkal kapcsolatos esetleges korlátozások bemutatása
Tárgyévben nem merült fel a Bkr 25. § a)-e) pontjaiban megfogalmazott belső ellenőri jogosultságokkal kapcsolatos korlátozás vagy egyéb probléma a jogok gyakorlása során.
A dokumentációkhoz, iratokhoz, elektronikus adathordozón tárolt adatokhoz való hozzáférés az ellenőrzések során biztosított volt. 
[bookmark: _Toc219982088]I/2/e) A belső ellenőrzés végrehajtását akadályozó tényezők
A belső ellenőrzés hatékony működéséhez szükséges költségvetési források rendelkezésre álltak. Az ellenőrzések lefolytatásához szükséges informatikai, technikai feltételeket a megállapodás alapján a belső ellenőrzést végző biztosítja, melyek rendelkezésre álltak. Az ellenőrzések végrehajtása során az ellenőrzöttekkel való kapcsolat kiegyensúlyozott volt, az esetleges eltérő vélemények az egyeztetéseken tisztázódtak.
[bookmark: _Toc219982089]I/2/f) Az ellenőrzések nyilvántartása
Az ellenőrzési dokumentációk között az ellenőrzési program, a megbízólevél, a jelentés-tervezetek, a jelentések és a kapcsolódó levelezések megtalálhatóak, azok megőrzése, illetve szabályszerű és biztonságos tárolása biztosított. A belső ellenőr az elvégzett belső ellenőrzésekről a Bkr. 22. §-a és az 50. §-a szerinti nyilvántartást vezet.
[bookmark: _Toc219982090]I/2/g) Az ellenőrzési tevékenység fejlesztésére vonatkozó javaslatok
A belső ellenőrzést végző alkalmas arra, hogy a belső ellenőrzési tevékenységet szabályozó normáknak, illetve módszertani útmutatóknak megfelelően lássa el tevékenységét. A megállapodás alapján a belső ellenőrzés végrehajtásával megbízott biztosítja az ellenőrök folyamatos továbbképzését.  
Az önkormányzat és a belső ellenőr az ellenőrzési tevékenység fejlesztésének lehetőségeit folyamatosan szem előtt tartja, mely elsősorban az informális tanácsadás növekedésével valósul meg.  
[bookmark: _Toc219982091]I/3. A tanácsadó tevékenység bemutatása
A Bkr. 21. § (4) bekezdése alapján a belső ellenőr tanácsadó tevékenység keretében ellátható feladatai különösen a vezetők támogatása az egyes megoldási lehetőségek elemzésével, értékelésével, vizsgálatával, kockázatának becslésével, illetve a pénzügyi, tárgyi, informatikai és humánerőforrás-kapacitásokkal való ésszerűbb és hatékonyabb gazdálkodásra irányuló tanácsadás. 
A belső ellenőr az ellenőrzések során a napi munkamenetet érintően informális tanácsadás formájában véleményezte a szervezet működését szabályozó belső rendelkezéseit.  Szóbeli felkérésekre folyamatosan támogatta az önkormányzat vezetőit a folyamatokban rejlő kockázatok feltárásával, a kockázatok kezelésével, illetve a folyamatok optimalizálásával kapcsolatosan felmerült kérdésekben. Hivatalosan elrendelt tanácsadói tevékenység ellátására nem került sor. 



II. [bookmark: _Toc219982092]A BELSŐ KONTROLLRENDSZER MŰKÖDÉSÉNEK ÉRTÉKELÉSE
[bookmark: _Toc219982093]II/1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok.
A belső ellenőr a lefolytatott ellenőrzések során  az önkormányzat és intézményeinek működésének több területét, valamint a belső kontrollrendszert érintő  különböző súlyú  megállapításokat tett. A belső ellenőri javaslatokat az ellenőrzöttek és a vezetés is elfogadta, azok megvalósíthatóak voltak. 
Kiemelt jelentőségűnek minősül az a megállapítás, mely olyan tényre mutat rá, amely megakadályozza, hogy valamely tevékenység, funkció vagy szervezeti egység alapvetően eleget tegyen legfontosabb céljainak és célkitűzéseinek, vagy olyan helyzetet tár fel, melyben a szervezet kockázati kitettsége jelentős. 
Az ellenőrzések során kiemelt jelentőségű kockázat beazonosítására nem került sor, kiemelt megállapítás nem volt. 
Az integritás és a korrupció-megelőzés erősítése érdekében a személyi letét kezelésének szabályait ki kell alakítani, továbbá a készpénz befizetésének rendjét felül kell vizsgálni. 
[bookmark: _Toc219982094]II/2. A Belső kontrollrendszer öt elemének értékelése
Az önkormányzat elkötelezett a belső kontrollrendszer működtetése és fejlesztése iránt, mely során az államháztartásért felelős miniszter által közzétett módszertani útmutatók előírásai szerint jár el. 
A belső ellenőr a végrehajtott ellenőrzések során vizsgálta, hogy az Önkormányzat által végzett tevékenységeket szabályszerűen, etikusan, gazdaságosan és eredményesen hajtotta-e végre és ahol ennek nem megfelelő működést talált, ott felhívta a vezetés figyelmét a hiányosságokra, hibákra és javaslatot tett azok kiegészítésére, kijavítására. Ennek megfelelően a cél annak biztosítása volt, hogy a folyamatok végrehajtása megfeleljen a vonatkozó törvényeknek és szabályozásnak, illetve az, hogy a szervezet forrásait megvédje a veszteségektől, a nem rendeltetésszerű használattól és károktól. 
A vezetésnek és a dolgozók minden szintjének részt kell vennie a belső kontroll működtetésében, a kockázatokat meghatározásában ezáltal biztosítva a szervezet küldetésének teljesítését és a kitűzött céljai elérését. A belső kontrollrendszer tartalmazza mindazon elveket, eljárásokat és belső szabályzatokat, amelyek alapján a szervezetek érvényesítik a feladataik ellátására szolgáló előirányzatokkal, létszámmal és a vagyonnal való szabályszerű, gazdaságos, hatékony és eredményes gazdálkodás követelményeit.
1. [bookmark: _Toc219982095]Kontrollkörnyezet
Az önkormányzat, mint költségvetési szerv működéséhez szükséges jogszabályi környezet biztosított, feladatai törvényi szinten rögzítettek.
A szervezet célkitűzéseinek hierarchikus rendjét, azaz a stratégiai célokat az Alapító okirat, a stratégiai tervek, a szervezeti felépítések, a szervezeti és működési szabályzatok tartalmazzák. A dolgozók számára lebontott feladatokat, egyéni céljaikat a munkaköri leírások tartalmazzák. 
A szabályozásokban, illetve az operatív vezetői ellenőrzési rendszer keretében, a vizsgált esetekben kisebb hiányosságok fordultak elő, melyekre az ellenőr felhívta az érintettek figyelmét.
2. [bookmark: _Toc219982096] Integrált kockázatkezelési rendszer
A Bkr-ben foglalt feladatok végrehajtására vonatkozó eljárásrendeket az Integrált Kockázatkezelési Szabályzata tartalmazza, mely meghatározza az ellenőrzési nyomvonalak elkészítésének szabályait és az integrált kockázatkezelési rendszer működtetésének követelményeit. A kockázatkezelési szabályzat az erre vonatkozó előírások alapján készült és megfelel a vele szemben támasztott követelményeknek.
3. [bookmark: _Toc219982097] Kontrolltevékenységek
A kontrollok kialakítása a területi sajátosságok és a vonatkozó normák előírásainak figyelembevételével történik. Az önkormányzat vezetésének célja, hogy erősítse a folyamatba épített kontrollokat, melyek beépültek az önkormányzat folyamataiba. A kontrolltevékenységek jelen vannak a szervezet egészében annak minden szintjén különböző intenzitással, különböző gyakorisággal és mélységben. 
4. [bookmark: _Toc219982098]Információ és kommunikáció
Az információ áramlásának szabályait, valamint a kommunikációval szemben támasztott követelményeket az SZMSZ, az Iratkezelési Szabályzat, a munkatársak munkaköri leírásai, továbbá az egyéb belső normák és előírások szabályozzák. A külső kapcsolattartás alapvető formái együttműködési megállapodások szabta keretek között, illetve szerződések útján valósulnak meg. 
Az Információs és Kommunikációs rendszer kialakítása és működtetése keretében a szervezeten belüli információáramlás és információátadás rendszerét, beszámolási szinteket, módokat a jogszabályoknak megfelelően alakították ki. 
5. [bookmark: _Toc219982099]Nyomon követési rendszer (monitoring)
Az önkormányzat által működtetett folyamatba épített monitoring tevékenységek végrehajtása elősegíti a kontrollhiányosságok azonosítását és kiküszöbölését. További fejlesztési cél a monitoring tevékenység kiterjesztése a jelentős folyamatokra, mely jelenleg a beszámoltatásokkal kerül végrehajtásra. 
Az egyedi értékelés formájában megvalósuló monitoring tevékenység a függetlenített belső ellenőrzési tevékenységén keresztül valósul meg. Az ellenőr közvetlen a jegyző alárendeltségébe tartozik, tevékenységét a vonatkozó előírásokban foglaltaknak megfelelően hajtja végre. 
A végrehajtott ellenőrzések során minden esetben értékelésre került a folyamathoz kapcsolódó kontrollrendszer. A nyomon követési rendszer működését a belső normákban rögzített beszámoltatások, a jelentéstételi kötelezettségek biztosítják. 

III. [bookmark: _Toc219982100]AZ INTÉZKEDÉSI TERVEK MEGVALÓSÍTÁSA
A helyszíni ellenőrzések során feltárt kockázatok kezelése azonnal megvalósult, így a belső ellenőrzés azonnali intézkedést igénylő megállapítást nem tett, intézkedési terv készítési kötelezettség nem volt.
Bkr. szerinti külső szerves ellenőrzés lefolytatására 20 esetben került sor.


Az éves ellenőrzési jelentés alátámasztását az alábbi kimutatások tartalmazzák, melyek a jelentés mellékletét képezik.

1. számú melléklet: Létszám és erőforrás 
2. számú melléklet: Ellenőrzések 
3. számú melléklet: Tevékenységek 
4a. számú melléklet: Intézkedések megvalósítása külső ellenőrzés javaslatai alapján 
4b. számú melléklet: Intézkedések megvalósítása belső ellenőrzés javaslatai alapján



Veresegyház, 2026. február 6.

